sagorsarker/bangla-wikipedia huggingface dataset:
সিধিকা শর্মা

সিধিকা শর্মা একজন ভারতীয় অভিনেত্রী, যিনি মূলত তেলুগু ও পাঞ্জাবি চলচ্চিত্রে অভিনয় করেন। তিনি "পয়সা" চলচ্চিত্রে একটি পার্শ্ব চরিত্রে অভিনয় করে পরিচিতি অর্জন করেন।
প্রিয়াঙ্কা তিম্মেষ

প্রিয়াঙ্কা তিম্মেষ একজন ভারতীয় অভিনেত্রী, যিনি মূলত কন্নড় চলচ্চিত্রে অভিনয় করেন। তিনি মালয়ালম ও তামিল চলচ্চিত্রেও অভিনয় করেছেন। প্রিয়াঙ্কা ২০১৫ সালে মুক্তিপ্রাপ্ত কন্নড় চলচ্চিত্র "গণপা"–এর মাধ্যমে চলচ্চিত্রে অভিষেক করেছিলেন।
প্রিয়াঙ্কা ভারতের কর্ণাটকের ভদ্রাবতীতে জন্মগ্রহণ করেন। তিনি ভদ্রাবতীতে সেন্ট চার্লস উচ্চ বিদ্যালয়ে পড়াশোনা করেন এবং শিবমোগ্গার সরকারি মহিলা পলিটেকনিক কলেজ থেকে কম্পিউটার বিজ্ঞানে ডিপ্লোমা সম্পন্ন করেন।
প্রিয়াঙ্কা সুবর্ণা টিভিতে সম্প্রচারিত ধারাবাহিক "প্রীতিয়িন্দা"–তে কাশ্মীরি মেয়ে গুলাবি’র চরিত্রে অভিনয় শুরু করেন। তিনি প্রভু শ্রীনিবাসের সমালোচিত চলচ্চিত্র "গণপা"–তে ব্রুন্ডা চরিত্রে অভিনয় করে চলচ্চিত্রে অভিষেক করেন। এছাড়া তিনি "আকিরা" চলচ্চিত্রে একটি অতিথি চরিত্রে অভিনয় করেন। তার পর গণেশের সঙ্গে "পাটাকি" চলচ্চিত্রে কেন্দ্রীয় চরিত্রে অভিনয় করেন। প্রিয়াঙ্কা কার্তিক সারাগুর পরিচালিত আসন্ন "ভীষ্মসেন নলমহারাজা" চলচ্চিত্রে একটি কেন্দ্রীয় চরিত্রে অভিনয় করছেন। এছাড়াও তিনি নিভিন পৌলির মালয়ালম চলচ্চিত্র "কায়মকুলম কচ্চুণ্ণি"-তে কেন্দ্রীয় চরিত্রে অভিনয় করেছেন।
ভাব্য ত্রিখা

ভাব্য ত্রিখা (জন্ম: ৩০ সেপ্টেম্বর ১৯৯৮) একজন ভারতীয় অভিনেত্রী, যিনি মূলত তামিল চলচ্চিত্রে অভিনয় করেছেন। তিনি "জো" চলচ্চিত্রে অভিনয়ের জন্য সর্বাধিক পরিচিতি।
ভাব্য ত্রিখা ভারতের চেন্নাইয়ে জন্মগ্রহণ করেন। তিনি চেন্নাই নুঙ্গমবক্কম এম.ও.পি.–তে পড়াশোনা করেছেন এবং বৈষ্ণব কলেজে প্রচার মাধ্যম বিদ্যা’য় অধ্যয়ন সম্পন্ন করেন।
ত্রিখা ২০২২ সালে "কাতির"–এ অভিনয় করে চলচ্চিত্রে অভিষেক করেন, এরপর হরিহরন রাম এস পরিচালিত "জো" (২০২৩)–এ অভিনয় করেন, যা সমালোচকদের কাছ থেকে ইতিবাচক পর্যালোচনা পেয়েছিল। ২০২৪ সালে তিনি "ইটি মিন্নাল কাতাল" চলচ্চিত্রে কেন্দ্রীয় চরিত্রে অভিনয় করেন, এটি ২৯ মার্চ ২০২৪–এ মুক্তি পায়।
তানিয়া রবিচন্দ্রন

তানিয়া রবিচন্দ্রন (জন্ম: অভিরামী শ্রীরাম) একজন ভারতীয় অভিনেত্রী, যিনি মূলত তামিল ও তেলুগু চলচ্চিত্রে অভিনয় করেন। তিনি "নেন্‌চুক্কু নিতি" (২০২২), "পালে ভেল্লায়েত্তেভা" (২০১৬), "বৃন্দাবনম" (২০১৭) এবং "কারুপ্পান্‌" (২০১৭)–সহ বিভিন্ন চলচ্চিত্রে অভিনয় করেছেন।
তানিয়া চেন্নাইয়ের এম.ও.পি. বৈষ্ণব কলেজ ফর উইমেন থেকে বাণিজ্যে স্নাতক ডিগ্রি অর্জন করেছেন এবং মাদ্রাজ স্কুল অব সোশ্যাল ওয়ার্ক থেকে স্নাতকোত্তর ডিগ্রি সম্পন্ন করেছেন।
তামিল মালয়েশীয় অভিনেতা রবিচন্দ্রনের দৌহিত্রী তানিয়া তার মাতামহ’র অভিনয় দেখে শৈশব থেকেই চলচ্চিত্রে কর্মজীবন গড়ার প্রতি আগ্রহী ছিলেন। তার মা লাবণ্য শ্রীরাম একজন শাস্ত্রীয় নৃত্যশিল্পী, যিনি তানিয়া ও তার বোন অপরাজিতাকে ভারতনাট্যমের প্রশিক্ষণ দিয়েছেন। তারা দু’জনই কৈশোরে চেন্নাইয়ে নিয়মিত নৃত্যানুষ্ঠানে অংশ নিতেন। ২০১৬ সালের শুরুর দিকে তিনি পরিচালক মিষ্কিনের একটি চলচ্চিত্রে অভিনয়ের জন্য অডিশনে উত্তীর্ণ হন। মিষ্কিন তাকে অভিনয়ের জন্য তার নাম আভিরামী পরিবর্তন করে মঞ্চনাম তানিয়া রাখতে বলেন, এবং তিনি সম্মত হন। তবে "থুপ্পারিভালান" (২০১৭) নির্মাণ সম্পন্ন করার উদ্দেশ্যে মিষ্কিনের উক্ত চলচ্চিত্রটি স্থগিত করা হয়। মিষ্কিনের চলচ্চিত্রে নির্বাচিত হওয়ার কথা জানতে পেরে পরিচালক রাধামোহন তানিয়াকে স্ক্রিন টেস্ট করান এবং ২০১৬ সালের আগস্টে "বৃন্দাবনম" (২০১৭) চলচ্চিত্র জন্য চুক্তিবদ্ধ হন। তবে তানিয়া’র প্রথম মুক্তিপ্রাপ্ত চলচ্চিত্র ছিল "পালে ভেল্লায়েত্তেভা", যেখানে তিনি শশীকুমারের সঙ্গে অভিনয় করেছিলেন; চলচ্চিত্রটি ২০১৬ সালের ডিসেম্বরে মুক্তি পেয়েছিল।
তার পরবর্তী, হাস্যরসাত্মক নাট্য চলচ্চিত্র "বৃন্দাবনম", ২০১৭ সালের মে মাসে মুক্তি পায় এবং ইতিবাচক পর্যালোচনা অর্জন করে। এরপর তানিয়া "কারুপ্পান্‌" (২০১৭) শিরোনামে একটি গ্রামীণ নাট্য চলচ্চিত্রে বিজয় সেতুপতি ও ববি সিংহের সঙ্গে অভিনয় করেছেন।
অবর্নতী

অবর্নতী একজন ভারতীয় অভিনেত্রী, যিনি মূলত তামিল চলচ্চিত্রে অভিনয় করেন। তিনি ২০২১ সালে "তেন্‌"–এ অভিনয় করে চলচ্চিত্রে অভিষেক করেছিলেন এবং "জেল" (২০২১) এবং "ইরুক্কাপ্পাত্‌রু" (২০২৩) চলচ্চিত্রে অভিনয় করে পরিচিত অর্জন করেন। চলচ্চিত্রে অভিষেকের আগে অবর্নতী ২০১৮ সালের আপাতবাস্তব টেলিভিশন অনুষ্ঠান "এঙ্কা ভিট্টু মাপ্পিল্লাই"–এর অন্যতম প্রতিযোগী ছিলেন।
অবর্নতী ভারতের কুম্ভকোণমে জন্মগ্রহণ করলেও চেন্নাইয়ে বেড়ে উঠেন। তিনি ফ্যাশন ডিজাইন নিয়ে পড়াশোনা করেছেন।
অবর্নতী ২০১৮ সালে আপাতবাস্তব টেলিভিশন অনুষ্ঠান "এঙ্কা ভিট্টু মাপ্পিল্লাই"–এ অংশগ্রহণ করেছিলেন, এতে অভিনেতা আর্য উপস্থাপক হিসেবে ছিলেন। তিনি অনুষ্ঠানের চূড়ান্ত পর্বে না যেতে পারলেও, অভিনেত্রী হিসেবে কাজ করার প্রস্তাব পান।
অবর্নতী ২০১৮ সালের মাঝামাঝি বসন্তবালানের পরিচালনায় "জেল" (২০২১) চলচ্চিত্রে জি. ভি. প্রকাশ কুমারের বিপরীতে কেন্দ্রীয় নারী চরিত্রে চুক্তিবদ্ধ হয়েছিলেন। উত্তর চেন্নাইয়ের গ্যাংস্টার জীবনের উপর ভিত্তি করে নির্মিত চলচ্চিত্রটি তিন বছরের বিলম্বে মুক্তি পায়। "তেন্‌" চলচ্চিত্রে তার অভিনয়ের জন্য তিনি শ্রেষ্ঠ নারী অভিষেক বিভাগে মনোনীত হয়েছিলেন। অবর্নতী ২০২২ সালে "উটান্‌পাল্‌" চলচ্চিত্রে একজন গৃহবধূর চরিত্রে অভিনয় করেছিলেন। এছাড়াও তিনি "ডেমন" (২০২৩), "ইরুক্কাপ্পাত্‌রু" (২০২৩), মায়া পুত্তকম (২০২৪) চলচ্চিত্রে অভিনয় করেছেন।
শ্রুতি পেরিয়াস্বামী

শ্রুতি পেরিয়াস্বামী একজন ভারতীয় মডেল ও অভিনেত্রী, যিনি মূলত তামিল চলচ্চিত্রে অভিনয় করেন। তিনি আপাতবাস্তব টেলিভিশন অনুষ্ঠান "বিগ বস ৫"–এ অংশগ্রহণ করেছিলেন।
শ্রুতি ভারতের তামিলনাড়ুর সালেমে জন্মগ্রহণ করেন। তিনি সালেমের হলি অ্যাঞ্জেল স্কুলে তার মাধ্যমিক শিক্ষা সম্পন্ন করেন, পরে তিনি ভারত ইনস্টিটিউট অফ হায়ার এডুকেশন অ্যান্ড রিসার্চ ইউনিভার্সিটিতে ভর্তি হয়ে জৈবপ্রযুক্তিতে স্নাতক ডিগ্রি অর্জন করেন। তিনি নেস্‌লে ইন্ডিয়া-তে কাজ করেছেন এবং তার কর্মজীবন শুরু করেন একজন ফ্রিল্যান্স মডেল হিসেবে। "ডার্ক ইজ ডিভাইন"–এ দেবী লক্ষ্মী’র চরিত্রে তার উপস্থাপনা বিশ্বব্যাপী প্রশংশিত হয়।
শ্রুতি প্রতিযোগী মডেল হিসেবে তার কর্মজীবন শুরু করেন এবং চেন্নাইয়ের বিভিন্ন মডেল শুটে অংশগ্রহণ করেন। ২০১৯ সালে তিনি ফেমিনা মিস ইন্ডিয়া ২০১৯–এর জন্য অডিশন দেন এবং তামিলনাড়ুর রাজ্য প্রতিনিধিত্বকারী ফাইনালিস্ট হিসেবে নির্বাচিত হন। পরের বছর, তিনি মডেল হিসেবে মিস ডিভা ২০২০–এ অডিশন দিয়েছিলেন, যেখানে তিনি ২০ জন মডেলের মধ্যে ১৮তম স্থান অর্জন করেন।
শ্রুতি ২০২২ সালে পরিচালক এরা সর্বানের কাছ থেকে প্রথম চলচ্চিত্রের প্রস্তাব পান। "নন্দন" শিরোনামের চলচ্চিত্রটিতে তার সহ-অভিনেতা ছিলেন এম. শশীকুমার।
শিবাঙ্গী জোশী

শিবাঙ্গী জোশী (জন্ম: ১৮ মে ১৯৯৮) একজন ভারতীয় অভিনেত্রী, যিনি হিন্দি টেলিভিশনে ধারাবাহিকে অভিনয় করেন। তিনি ভারতের সবচেয়ে বেশি পারিশ্রমিকপ্রাপ্ত টেলিভিশন অভিনেত্রীদের একজন। তিনি "ইয়ে রিশতা কেয়া কেহলাতা হ্যায়" ধারাবাহিকে নায়রা সিংহানিয়া গোয়েঙ্কা চরিত্রে অভিনয়ের জন্য ব্যাপকভাবে পরিচিত। তিনি একটি আইটিএ পুরস্কার এবং তিনটি গোল্ড অ্যাওয়ার্ডস সহ বেশ কয়েকটি পুরস্কার অর্জন করেছেন।
কনিক ধ্রুবক

জ্যামিতিবিদ্যায় কনিক ধ্রুবক (অথবা শোয়ার্জচাইল্ড ধ্রুবক, কার্ল শোয়ার্জচাইল্ডের পরে) হলো একটি পরিমাপ যা কনিকের অংশগুলিকে বর্ণনা করে, এবং এটি ইংরাজি K অক্ষর দ্বারা প্রকাশ করা হয়। এই "কনিক ধ্রুবককে" নিম্নলিখিত সমীকরণ দিয়ে লেখা হয়:
formula_1
যেখানে হল কনিক অংশের উৎকেন্দ্রতা।
একটি কনিক অংশের মূলবিন্দু শীর্ষবিন্দু হলে, y অক্ষের স্পর্শকসহ সমীকরণ হলো:
formula_2
অন্যভাবে,
formula_3
যেখানে মানে "R" হলো বক্রতার ব্যাসার্ধ।
এই সমীকরণটি জ্যামিতিক আলোকবিজ্ঞানে অভিগত উপবৃত্তাকার ( ), গোলাকার ( ), প্রোলেট উপবৃত্তাকার ( ), অধিবৃত্তকার ( ), এবং পরাবৃত্তকার ( ) লেন্স বা গোলীয় দর্পণের পৃষ্ঠতলের ক্ষেত্রে ব্যবহার করা হয়। যখন প্যারাক্সিয়াল আনুমানিকতা বৈধ হয়, তখন আলোক পৃষ্ঠটিকে একই ব্যাসার্ধের সাথে একটি গোলাকার পৃষ্ঠ হিসাবে বিবেচনা করা যেতে পারে। জ্যামিতিক আলোকবিদ্যায় জ্যামিতিক রশ্মির আকারে আলোর বিস্তারকে বর্ণনা করা হয়। এখানে প্যারাক্সিয়াল আনুমানিকতার অর্থ হলো এই ধরনের রশ্মি এবং অপটিক্যাল সিস্টেমের কিছু রেফারেন্স অক্ষের মধ্যে কোণ সর্বদা ছোট থাকে অর্থাৎ ≪ ১ রেডিয়ান।
বিমূর্ত মডেল তত্ত্ব

গাণিতিক যুক্তিতে, বিমূর্ত মডেল তত্ত্ব হলো মডেল তত্ত্বের একটি সাধারণীকরণ। এটি প্রথম-ক্রম যুক্তি এবং এর মডেলগুলোর সম্প্রসারণের সাধারণ বৈশিষ্ট্য নিয়ে আলোচনা করে। 
বিমূর্ত মডেল তত্ত্ব আমাদেরকে বিভিন্ন যুক্তি ও তাদের সম্পর্ক নিয়ে একটি বিস্তৃত ধারণা প্রদান করে। এটি একটি পদ্ধতি হিসেবে কাজ করে, যা বিভিন্ন ধরনের যুক্তির মধ্যকার সম্পর্ক বুঝতে সাহায্য করে। বিমূর্ত মডেল অধ্যয়নের সূচনা ঘটে লিন্ডস্ট্রোমের উপপাদ্য থেকে, যা এই ক্ষেত্রে গুরুত্বপূর্ণ উদাহরণ তৈরি করেছিল।
১৯৭৪ সালে জন বারওয়াইজ বিমূর্ত মডেল তত্ত্বের জন্য একটি স্বতঃসিদ্ধকরণ প্রদান করেন
জাভেদ মুস্তাফা মীর

জাভেদ মুস্তাফা মীর (জন্ম ২৪ ডিসেম্বর ১৯৬৭) একজন ভারতীয় রাজনীতিবিদ এবং জম্মু ও কাশ্মীর রাজ্যের প্রাক্তন মন্ত্রী। তিনি ২০০২, ২০০৮ এবং ২০১৪ সালে চাদুরা থেকে জম্মু ও কাশ্মীর বিধানসভায় নির্বাচিত হয়েছেন। বর্তমানে তিনি জম্মু ও কাশ্মীর আপনি পার্টির সহ-সভাপতি।
জাভেদ মোস্তফা মীর ১৯৬৭ সালে একটি রাজনৈতিক পরিবারে জন্মগ্রহণ করেন। তাঁর বাবা মীর মুস্তফা ১৯৮৭ এবং ১৯৯০ সালে দুবার চাদুরা (বিধানসভা কেন্দ্র) থেকে বিধায়ক নির্বাচিত হয়েছেন। তাকে জঙ্গিরা অপহরণ করে এবং হত্যা করে। এর পরে জাভেদ তার রাজনৈতিক যাত্রা শুরু হওয়ার পর ২০০২ সাল পর্যন্ত তার পারিবারিক ব্যবসা পরিচালনা করতে শুরু করেন।
জাভেদ মুস্তফা মীর তার পিতার হত্যার বারো বছর পর ২০০২ সালে তার রাজনৈতিক জীবন শুরু করেন। তার বাবার সমর্থকরা জাভেদকে ২০০২ সালের জম্মু ও কাশ্মীর বিধানসভা নির্বাচনে লড়তে উৎসাহিত করে। তিনি জম্মু ও কাশ্মীর পিপলস ডেমোক্রেটিক পার্টিতে (পিডিপি) যোগ দেন। দলটি জাভেদকে চাদুরা (বিধানসভা কেন্দ্র) থেকে প্রার্থী করে। তিনি চাদুরা (বিধানসভা কেন্দ্র) থেকে প্রতিদ্বন্দ্বিতা করেন এবং বিপুল ভোটে জয়ী হন।
২০০২ সালের বিধানসভা নির্বাচনে জয়লাভ করার পর, তিনি ২০০৫ পর্যন্ত বিদ্যুৎ উন্নয়ন বিভাগের প্রতিমন্ত্রী হিসেবে দায়িত্ব পালন করেন। ২০০৭ সালে তিনি গ্রামীণ উন্নয়ন বিভাগ, পঞ্চায়েতি রাজ, বিজ্ঞান ও প্রযুক্তি এবং তথ্য প্রযুক্তির প্রতিমন্ত্রী হন।
২০০৮ সালে মুখ্যমন্ত্রী গুলাম নবী আজাদের অধীনে সরকারের পতন ঘটে এবং ২০০৮ সালে জম্মু ও কাশ্মীর বিধানসভা নির্বাচনে মীর চাদুরা (বিধানসভা কেন্দ্র) থেকে ২য় বার বিধায়ক নির্বাচিত হন। বিরোধী দলের এই মেয়াদে মীর একটি সাহসী কণ্ঠস্বর এবং সৎ ব্যক্তিত্বের জন্য বিধানসভায় পরিচিত ছিলেন।
জাভেদ আবার ২০১৪ সালের জম্মু ও কাশ্মীর বিধানসভা নির্বাচনে প্রতিদ্বন্দ্বিতা করেন এবং চাদুরা (বিধানসভা কেন্দ্র) থেকে টানা তৃতীয় মেয়াদে বিজয়ী হন। নির্বাচনে জয়ী হওয়ার পর তিনি জম্মু ও কাশ্মীরের তৎকালীন মুখ্যমন্ত্রী মুফতি মোহাম্মদ সাঈদের নেতৃত্বে পিডিপি-বিজেপি মন্ত্রিসভায় অন্তর্ভুক্ত হন। ২০১৫ সালে রাজস্ব মন্ত্রী হন, এই পদটি তিনি জানুয়ারি ২০১৬ পর্যন্ত বজায় রেখেছিলেন যখন মুখ্যমন্ত্রী মারা যান এবং সরকার পতন হয়।</link>
২০১৭ সালে তিনি পুনরায় দুর্যোগ ব্যবস্থাপনা এবং ত্রাণ পুনর্বাসন এবং ফুলের চাষের মন্ত্রী হিসাবে মন্ত্রিসভায় অন্তর্ভুক্ত হন। ২০১৮ সাল পর্যন্ত এই পদে ছিলেন যখন জোট ভেঙে যাওয়ার পরে সরকার পতন হয়।
জাভেদ ২০১৯ সালের জানুয়ারিতে পিপলস ডেমোক্রেটিক পার্টি (পিডিপি) ত্যাগ করেন।
বার্লোর সূত্র

বার্লোর সূত্র (জার্মান ভাষায় "কেসেলফরমেল" বলা হয়) হলো একটি পাইপ বা নলের অভ্যন্তরীণ চাপের সাথে সম্পর্কিত একটি সূত্র। এই সূত্র অনুসারে একটি নলের অভ্যন্তরীণ চাপ সেই নলের মাত্রা (ব্যাস ও বেধের মাপ) এবং নলের উপাদানের সহতামাত্রার উপর নির্ভর করে। ইংরেজ গণিতবিদ পিটার বার্লো এই বিষয়টি প্রথম নজরে আনেন। তাই তার নামে অনুসারে এই সূত্রটির নামকরণ করা হয় বার্লোর সূত্র।
বার্লোর সূত্রকে নিম্নলিখিত সমীকরণ দিয়ে লেখা হয়:
যেখানে,
এই সূত্রটি (DIN 2413) অটোক্লেভ এবং অন্যান্য চাপবাহী পাত্র নির্মাণের প্রযুক্তিতে ব্যবহার করা হয়।
জটিল চাপ নিয়ন্ত্রণ ব্যবস্থার নকশায় বার্লোর সূত্র প্রয়োগ হয়। উদাহরণস্বরূপ, ১০০টি দেশে জাহাজের প্রেশার ভেসেলের নকশা এবং পরীক্ষার জন্য আমেরিকান সোসাইটি ফর মেক্যানিক্যাল ইঞ্জিনিয়ার্স অনুমোদিত ASME BPVCcode-এ বার্লোর সূত্রের ব্যবহার দেখা যায়।
পাইপলাইন শিল্পেও এই সূত্রটি পাইপের মান যাচাই করার জন্য ব্যবহার করা হয়। বিশেষকরে পাইপলাইনের মধ্যদিয়ে তরল বা গ্যাসীয় পদার্থের পরিবহন ও বিতরণের জন্য ব্যবহৃত পাইপ কতটা নিরাপদে ব্যবহারিক চাপ সহ্য করতে পারে তা নির্ণয়ের জন্য। এক্ষেত্রে সর্বোচ্চ ব্যবহারিক চাপ (এমএওপি) নির্ণয়ের জন্য বার্লোর সূত্র থেকে গননা করা চাপের মানকে একটি "ডিজাইন ফ্যাক্টার" দিয়ে গুণ করা হয়। মার্কিন যুক্তরাষ্ট্রে এই ডিজাইন ফ্যাক্টরটি পাইপের শ্রেণির উপর নির্ভরশীল। চারটি শ্রেণির জন্য ডিজাইন ফ্যাক্টারের মান ভিন্ন:
তারা চাঁদ (জম্মু ও কাশ্মীরের রাজনীতিবিদ)

তারা চাঁদ একজন রাজনীতিবিদ এবং জম্মু ও কাশ্মীরের একজন নেতা। তিনি ২০০৯ থেকে ২০১৪ সাল পর্যন্ত জম্মু ও কাশ্মীর রাজ্যের উপ-মুখ্যমন্ত্রী ছিলেন। তিনি এর আগে জম্মু ও কাশ্মীর বিধানসভার স্পিকার হিসেবে দায়িত্ব পালন করেছেন। ৩০ আগস্ট ২০২২ তারিখে তিনি গুলাম নবী আজাদের সমর্থনে ভারতীয় জাতীয় কংগ্রেস থেকে পদত্যাগ করেন। তিনি ডেমোক্রেটিক আজাদ পার্টির ভাইস চেয়ারপারসন হিসেবে নিযুক্ত হন। ২২ ডিসেম্বর ২০২২ তারিখে 'দল-বিরোধী' কার্যকলাপের অভিযোগের পর তাকে ডেমোক্রেটিক আজাদ পার্টি থেকে সরিয়ে দেওয়া হয়।
২০১৪ সালের নির্বাচনে চাঁদ জম্মু জেলার ছাম্ব বিধানসভা কেন্দ্রে বিজেপি প্রার্থী ডঃ কৃষাণ লালের কাছে হেরে যান। ৩০ আগস্ট ২০২২-এ, তিনি গুলাম নবী আজাদের সমর্থনে কংগ্রেস ত্যাগ করেন।
অ্যাস্ট্রো টাওয়ার

অ্যাস্ট্রো টাওয়ার (; ) একটি গগনচুম্বী ভবন, যা ব্রাসেলস, বেলজিয়ামে অবস্থিত। এটি স্মল রিং (ব্রাসেলসের অভ্যন্তরীণ রিং রোড)-এর উত্তর-পূর্ব কোণে মাদউ প্লাজা টাওয়ারের ঠিক উত্তরে সেন্ট-জোস-টেন-নোড পৌর এলাকায় অবস্থিত। অ্যাস্ট্রো টাওয়ারটির উচ্চতা । এটি বেলজিয়ামের উচ্চতম ভবনগুলোর একটি।
২০০৫ থেকে ২০১১ সাল পর্যন্ত ফোর্টিস গ্রুপ পুরো ভবনটি লিজ নিয়েছিল। ২০১১ থেকে ২০১৩ সালের মধ্যে ভবনটির ব্যাপক সংস্কার করা হয়। ভবনটির মালিক প্রতিষ্ঠান এইচপিজি বেলজিয়াম এনভি ২০০৮ সালের ফেব্রুয়ারিতে অ্যাস্ট্রো টাওয়ারটি স্পেনীয় বিনিয়োগকারী লুরেসার কাছে বিক্রি করে।
মাদউ প্লাজা টাওয়ার

মাদউ প্লাজা টাওয়ার (; ) একটি গগনচুম্বী ভবন যা ব্রাসেলস, বেলজিয়ামে অবস্থিত। এটি ১৯৬৫ সালে নির্মিত হয়, ২০০২ থেকে ২০০৬ সালের মধ্যে সংস্কার করা হয় এবং ইউরোপীয় কমিশন এর দখলে আসে। এটি স্মল রিং (ব্রাসেলসের অভ্যন্তরীণ রিং রোড)-এর উপর সেন্ট-জোস-টেন-নোড পৌর এলাকায় অবস্থিত। এটি কমিশনের ডিরেক্টরেট-জেনারেল ফর কমপিটিশন এর অফিস।
মাদউ প্লাজা টাওয়ারের ৩৩-তলা মূল কাঠামো এক মাসের একটু বেশি সময়ে নির্মিত হয় এবং এটি মেটলাইফ বিল্ডিং (নিউইয়র্ক সিটি)-এর একটি ছোট সংস্করণ হিসেবে বিবেচিত হয়েছে। ভবনের বেসমেন্টে একটি উচ্চ ভোল্টেজ ট্রান্সফরমার রয়েছে বিদ্যুৎ সরবরাহের জন্য রয়েছে। সংস্কারের সময় ১৩৬০ কিলোওয়াট জরুরি জেনারেটর যোগ করা হয়। দুটি লিফট পার্কিং গ্যারেজের সাথে সংযুক্ত।
২০০২-২০০৬ সালের সংস্কারের সময়, ভবনটির উচ্চতা থেকে এ বৃদ্ধি করা হয় এবং অফিসের স্থান বৃদ্ধি করে করা হয়। এই সংস্কারের জন্য ভবনটির আকার পুনর্গঠন ও শক্তিশালীকরণ করা হয়। এই সংস্কার 'পুনর্নির্মিত অফিস ভবন' বিভাগে এমআইপিআইএম পুরস্কার ২০০৬ অর্জন করে।
২০০২-২০০৬ সালের সংস্কারের সময়, ভবনটির উচ্চতা থেকে এ বৃদ্ধি করা হয় এবং অফিসের স্থান বৃদ্ধি করে করা হয়। এই সংস্কারের জন্য ভবনটির আকার পুনর্গঠন ও শক্তিশালীকরণ করা হয়। এই সংস্কার 'পুনর্নির্মিত অফিস ভবন' বিভাগে এমআইপিআইএম পুরস্কার ২০০৬ অর্জন করে।
ইউরোপীয় কমিশন ১৩ মার্চ ২০০৬ তারিখে ভবনটি কিনে নেয় এবং ১৯ এপ্রিল এটি উদ্বোধন করে, যখন এর ১,৫০০ কর্মচারী সেখানে স্থানান্তরিত হয়। ২০০৭ সালের হিসাবে মাদউ প্লাজায় অবস্থিত ছিল যোগাযোগ বিষয়ক ডিরেক্টরেট-জেনারেল ভবন, তথ্যপ্রযুক্তি বিষয়ক ডিরেক্টরেট-জেনারেল ভবন, শিক্ষা ও সংস্কৃতি বিষয়ক ডিরেক্টরেট-জেনারেল ভবন এবং এক্সিকিউটিভ এজেন্সি ফর কমপিটিটিভনেস অ্যান্ড ইনোভেশন-এর ভবন। কর্মচারীরা পূর্বে অক্সা ভবনে রবার্ট শুমান গোলচত্বরের কাছে অবস্থান করতেন, যা পরবর্তীতে ভেঙে ফেলা হয়। ২০১২ সালের শেষের দিক থেকে এটি ডিরেক্টরেট-জেনারেল ফর কমপিটিশন এর অফিস হিসেবে ব্যবহৃত হচ্ছে।
দাউদ পাশা (উজিরে আজম)

দাউদ পাশা (; ১৪৪৬ – ১৪৯৮) ছিলেন উসমানীয় সাম্রাজ্যের একজন আলবেনীয় সেনাপতি। তিনি দ্বিতীয় বায়েজীদের শাসনামলে ১৪৮২ থেকে ১৪৯৭ সাল পর্যন্ত উসমানীয় সাম্রাজ্যের উজিরে আজম ছিলেন। তিনি দ্বিতীয় বায়েজীদের কন্যা উসমানীয় শাহজাদীকে বিয়ে করে উসমানীয় রাজবংশের "দামাত" ("বর") হয়েছিলেন। কিন্তু যে শাহজাদীকে বিবাহ করেছিলেন তার নাম অজানা। তাদের একজন পুত্র ছিল। তার নাম সুলতানজাদা মেহমেদ বে। তিনি তার চাচাতো ভাই শাহজাদা আহমেদের কন্যা ফাতেমা সুলতানকে বিয়ে করেছিলেন।
দাউদ পাশা সম্ভবত একজন ধর্মান্তরিত মুসলিম এবং পূর্বে খ্রিস্টান আলবেনীয় ছিলেন। তিনি শৈশবকালে ইস্তাম্বুলে থাকতেন এবং উসমানীয় সেনাবাহিনীর (যেখানে তাকে কর্মজীবন গড়ার জন্য তার নিজের পরিবার পাঠিয়েছিল) বিভিন্ন পদে তাকে বাধ্যতামূলক ভাবে নিয়োগ দেওয়া হয়েছিল। সেখানে তিনি ইসলাম গ্রহণ করেছিলেন।
১৪৭৩ সালে আনাতোলিয়া প্রদেশের বেইলারবে হিসাবে, তিনি ওটলুকবেলির যুদ্ধে আক কোয়ুনলুর বিরুদ্ধে সিদ্ধান্তমূলক বিজয়ে উসমানীয় সেনাবাহিনীর অন্যতম সেনাপতি ছিলেন। ১৪৭৮ সালে সুলতান মুহাম্মাদ ফাতিহ দ্বারা আলবেনিয়ার শকোডারের বিরুদ্ধে অগ্রসর হওয়া সৈন্যদের নিয়ন্ত্রণ তাকে দেওয়া হয়েছিল, যিনি ক্রুজের বিরুদ্ধে যাত্রা করেছিলেন। দাউদ পাশা শহরটি দখল করতে সক্ষম হন। দুর্গটি লেঝের লীগের শেষ দুর্গ ছিল। এভাবে উসমানীয়-আলবেনীয় যুদ্ধের সমাপ্তি ঘটে। ১৪৭৯ সালে তিনি বসনিয়ার সানজাকের গভর্নর ("সানজাক-বে") হন এবং "আকিনজি" অশ্বারোহীদের বিশাল বাহিনীর সেনাপতি হিসাবে হাঙ্গেরি রাজ্যের বিরুদ্ধে ব্যাপক আক্রমণ ও অভিযান চালিয়েছিলেন।
উজিরে উজির হিসেবে তিনি ১৪৮৭ সালে উসমানীয়-মামলুক যুদ্ধে উসমানীয় সেনাবাহিনীর নেতৃত্ব দিয়েছিলেন। শুরুতে দাউদ পাশা মামলুকদের বিরুদ্ধে একটি সর্বাত্মক আক্রমণাত্মক অভিযানের পরিকল্পনা করেছিলেন কিন্তু দ্বিতীয় বায়েজীদ তার পরিকল্পনা বাতিল করে দেন। দ্বিতীয় বায়েজীদ তাকে তুরগুতলু এবং ভারসাক উপজাতিদের আক্রমণ করার জন্য নিযুক্ত করেন। দাউদ পাশা যখন তুরগুত ও ভারসাক অঞ্চলে পৌঁছেছিলেন, তখন উপজাতির প্রধানসহ ভারসাক নেতারা তার কাছে আত্মসমর্পণ করেছিলেন এবং উসমানীয় সাম্রাজ্যের প্রতি আনুগত্যের শপথ করেছিলেন।
তিনি ১৪৯৮ সালের ২০ অক্টোবর ডেমোটিকাতে মারা যান।
দাউদ পাশার জনসাধারণের কাজগুলি মূলত ইস্তাম্বুলের আর্কেডিয়াস ফোরাম অঞ্চলে পাওয়া যায়। ঐ এলাকায় তিনি ১০৮টি দোকান নিয়ে একটি মসজিদ, একটি মাদ্রাসা, একটি স্কুল, একটি ধর্মশালা, দরিদ্র জনগোষ্ঠীর জন্য একটি স্যুপ রান্নাঘর এবং ১৪৮৫ সালে একটি সর্বজনীন ফোয়ারা নির্মাণ করেন। ফলস্বরূপ পুরো পাড়াটির নামকরণ করা হয়েছিল দাভুতপাশা পাড়া। বর্তমানে এটি ফাতিহ জেলার অংশ। ইয়েনিকাপি পাড়ায় তিনি একটি প্রাসাদ, একটি অবতরণ মঞ্চ, এগারোটি দোকান এবং সার্বজনীন স্নানাগার তৈরি করেছিলেন। তার অন্যান্য জনসাধারণের কাজের মধ্যে রয়েছে বিটোলায় একটি বেদেস্তান এবং স্কপিয়ে এবং বুরসার দোকান। স্কপিয়েতে দাউদ পাশার স্নানাগারগুলি বলকান অঞ্চলের বৃহত্তম স্নানাগার। বর্তমানে এটি একটি আর্ট গ্যালারী হিসাবে ব্যবহৃত হয়।
জোসেফ মাইকেল আকাবা

জোসেফ মাইকেল আকাবা (জন্ম ১৭ই মে, ১৯৬৭) একজন মার্কিন শিক্ষাবিদ, জল-ভূতত্ত্ববিদ এবং মার্কিন যুক্তরাষ্ট্রের মহাকাশ সংস্থা নাসার একজন মহাকাশচারী । তাঁকে ২০০৪ সালের মে মাসে নাসার ১৯ নং মহাকাশচারী প্রশিক্ষণ দলের সদস্য নির্বাচন করা হয়, ফলে তিনি পুয়ের্তো রিকান বংশদ্ভূত প্রথম ব্যক্তি হিসেবে নাসা-র মহাকাশচারী প্রার্থী হিসাবে মনোনীত হবার সম্মান অর্জন করেন। ২০০৬-এর ১০ই ফেব্রুয়ারি প্রশিক্ষণ শেষ করে আন্তর্জাতিক মহাকাশ স্টেশনে সৌরবিদ্যুৎ ব্যবস্থার চূড়ান্ত গুচ্ছটি সরবরাহ করার জন্য নভোখেয়াযান বা স্পেস শাটলে করে এসটিএস-১১৯ নামক মহাকাশ যাত্রাতে মহাকাশচারী হিসেবে নিযুক্ত হন। যাত্রাটি ২০০৯ সালের ১৫ই মার্চ থেকে ২৮শে মার্চ পর্যন্ত পরিচালিত হয়। তিনি পুয়ের্তো রিকান বংশোদ্ভূত প্রথম ব্যক্তি এবং ইবেরো-মার্কিন উত্তরাধিকারের পনেরো জন ব্যক্তির মধ্যে দ্বাদশ ব্যক্তি হিসেবে মহাকাশে যাত্রা করেছেন।
এর পরে আকাবা আন্তর্জাতিক মহাকাশ স্টেশনে উড্ডয়ন প্রকৌশলী হিসাবে কাজ করেন। এ কাজে ২০১২ সালের ১৫ই মে তাঁকে উৎক্ষিপ্ত করা হয়। ১৭ই মে তারিখে তিনি মহাকাশ স্টেশনে পৌঁছান এবং কাজ শেষে ১৭ই সেপ্টেম্বর, ২০১২ তারিখে পৃথিবীতে ফিরে আসেন। এরপর এক্সপিডিশন ৫৩/৫৪ অভিযানের সদস্য হিসেবে আকাবা আবারও ২০১৭ সালে আন্তর্জাতিক মহাকাশ স্টেশনে ফিরে যান। ২০২৩ সালে আকাবাকে মার্কিন যুক্তরাষ্ট্রের মহাকাশচারী কার্যালয় প্রধানের পদে নিয়োগ দান করা হয়।
মিয়া আলতাফ আহমেদ লারভি

মিয়াঁ আলতাফ আহমেদ লারভি জম্মু ও কাশ্মীরের একজন ভারতীয় রাজনীতিবিদ। তিনি ২০২৪ থেকে লোকসভার সদস্য এবং জম্মু ও কাশ্মীর ন্যাশনাল কনফারেন্স পার্টির সদস্য হিসাবে অনন্তনাগ-রাজৌরি লোকসভা কেন্দ্রের এলাকার প্রতিনিধিত্ব করছেন। তিনি গণ্ডেরবাল জেলার কাঙ্গন বিধানসভা কেন্দ্র থেকে পাঁচবার বিধায়ক ছিলেন।
তিনি জম্মু ও কাশ্মীরের একজন রাজনীতিবিদ এবং ইসলামী সুফি আদেশের (নকশবন্দী, মাজাদাদি, লারভি) খলিফা মিয়া বশির আহমেদ লারভির ছোট ছেলে। মিয়াঁ আলতাফ ১৯৩২ সালে প্রতিষ্ঠিত একটি সামাজিক-রাজনৈতিক সংগঠন গুজ্জর-জাট সম্মেলনের প্রতিষ্ঠাতা সভাপতি সাধক মিয়া নিজাম উদ্দীনের নাতি। মিয়াঁ আলতাফ ১৯৫৭ সালে কাশ্মীরের গণ্ডেরবাল জেলার বাবা নগরীতে জন্মগ্রহণ করেন।
তিনি ১৯৫৭ সালে কাশ্মীরে জন্মগ্রহণ করেন। তার পরিবার ১৮০০ এর দশকে হাজারাদের থেকে স্থানান্তরিত হয়েছিল। তাঁর পিতামহ (মিয়ান আবদুল্লাহ), যিনি বাবা জি সাহেব লারভি নামে পরিচিত, তাঁর পিতামহ মিয়া নিজাম উদ দীন লারভি এবং তাঁর পিতা মিয়াঁ বশির আহমেদ লারভি ছিলেন কাশ্মীরের ধর্মীয় ব্যক্তিত্ব ছিলেন। কাশ্মীরের ওয়ানঘাটে তাদের সমাহিত করা হয়। মিয়া আলতাফের এক বড় ভাই মিয়া সরফরাজ। মিয়াঁ বশির আহমেদ তার ছোট ছেলে মিয়ান আলতাফ আহমেদকে ৮ জুন ২০১৭ সালের বার্ষিক অনুষ্ঠানে ওয়ালী ই আহেদ (মুকুট খলিফা) উত্তরাধিকারী হিসাবে ঘোষণা করেন, তাকে সিংহাসনের উত্তরাধিকারী মনোনীত করে।
মিয়াঁ আলতাফ কাশ্মীর বিশ্ববিদ্যালয় থেকে আইনে স্নাতক ডিগ্রি লাভ করেছেন।
তিনি একজন মুসলিম। তিনি বায়েতের মাধ্যমে তার অনুসারীদের কাছে সুফিবাদের ওকালতি করার জন্য নকশবন্দী এবং (মাজাদাদী) মতবাদকে ধর্মান্তরিত করেন। তার পরিবারের লাখ লাখ অনুসরী রয়েছে। তার সাথে দেখা করতে এবং তার আশীর্বাদ পেতে প্রতিদিন তার শত শত অনুসারী কাঙ্গানের ওয়ানগাথের বাবা নাগরীতে তার বাড়িতে ভিড় করে। তাঁর পরিবারের সবচেয়ে বিখ্যাত অনুসারী হলেন শেখ আল-মাশাইখ ফয়সাল উর রহমান উসমানী কাদরী সোহরাওয়ার্দী, চিশতী কালান্দরী আবুল আলাই নকশবন্দী মুজাদ্দিদী মাদারী শাতারী ফেরদৌসী নিজামী সাবরি জাহাঙ্গীর শাজলী।
তিনি গুজ্জর, বাকরওয়াল এবং পাহাড়ি সম্প্রদায়ের মধ্যে জনপ্রিয়। তিনি জম্মু ও কাশ্মীর বিধানসভায় পাঁচবার নির্বাচিত হয়েছেন। মিয়া আলতাফের পরিবারের দীর্ঘ রাজনৈতিক অবস্থান রয়েছে, তার দাদা মিয়া নিজাম-উদ-দিন ১৯৫২ থেকে ১৯৬৭ সাল পর্যন্ত ন্যাশনাল কনফারেন্সের বিধায়ক ছিলেন। তার বাবা মিয়া বশির আহমেদ ১৯৬৭ থেকে ১৯৮৭ সাল পর্যন্ত কঙ্গন নির্বাচনী এলাকার প্রতিনিধিত্ব করেন এবং মন্ত্রী ছিলেন। মিয়া নিজাম উদ্দীন লারভী, মিয়া বশির আহমেদ লারভী এবং মিয়া আলতাফ আহমেদ রাজনীতিতে পা রাখার পর থেকে কোন নির্বাচনে হারেননি। মিয়া আলতাফ আহমেদ জম্মু ও কাশ্মীরের বন, পরিবেশ ও পরিবেশ মন্ত্রী হিসেবে দায়িত্ব পালন করেছেন। তিনি দুবার জম্মু ও কাশ্মীরে ক্যাবিনেট মন্ত্রী হয়েছেন। তিনি ১৯৯৬ সালে মুখ্যমন্ত্রী ফারুক আবদুল্লাহর অধীনে প্রথম মেয়াদ এবং মুখ্যমন্ত্রী ওমর আবদুল্লাহর অধীনে মন্ত্রিপরিষদ মন্ত্রী হিসেবে দ্বিতীয় মেয়াদ দায়িত্বভার সামলান।
জাওয়ামিয়ুস সীরাতি আন-নাবুয়িয়াতি

জাওয়ামিয়ুস সীরাতি আন-নাবুয়িয়াতি () ইমাম ইবনে হাযম রচিত একটি সংক্ষিপ্ত সীরাত গ্রন্থ। এটি ইসলামের নবী মুহাম্মাদের জীবনের ঘটনাসমূহ সহজভাবে শিক্ষার্থীদের জন্য উপস্থাপন করে। লেখক এতে নবীজীর জন্ম থেকে মৃত্যু পর্যন্ত জীবনের প্রধান দিকগুলো, যেমন তার চরিত্র, গুণাবলী এবং আচার-আচরণের বিবরণ দিয়েছেন। লেখক "নুকতা আল-আরউস" গ্রন্থের মতো এখানেও নবী জীবনের পাঠ আলোচনা করেছেন এবং পাঠ্যসূচির উপযোগি করেছেন। এই গ্রন্থ শিক্ষার্থীদের সীরাহ অধ্যয়নের জন্য একটি সহজলভ্য ও গুরুত্বপূর্ণ উৎস। তিনি বইটিতে সেই নীতিগুলি অন্তর্ভুক্ত করেছেন, যা আরবের প্রতিটা ছাত্রের প্রয়োজন হয়, যারা নবীর জীবনী অধ্যয়ন করেন।
ইমাম ইবনে হাযম তার গ্রন্থে নবীজীর জীবনী সহজভাবে সংক্ষেপ করেছেন, যাতে এটি মানুষ সহজে পড়তে, শিখতে এবং শেখাতে পারে। তিনি নবীজীর চরিত্র, গুণাবলী এবং বিভিন্ন পরিস্থিতিতে তার আচরণ বিশেষভাবে উল্লেখ করেছেন, যা বইটিকে ইসলামী নৈতিকতা উন্নতির জন্য গুরুত্বপূর্ণ একটি উৎসে পরিণত করেছে। ইবনে হাযম সীরাহের বর্ণনাগুলোর সঠিকতা যাচাই করেছেন এবং ভুলগুলো সংশোধন করেছেন। তিনি সাহাবি, নবীর আত্মীয়স্বজন এবং কুরাইশদের পরিচয় বিস্তারিতভাবে উপস্থাপন করেছেন।
ইবনে হাযম ঘটনাগুলিকে সময়ানুযায়ী সাজিয়েছেন। নবী মুহাম্মদ (সা.)-এর বংশ পরিচয় থেকে তার মৃত্যুর পর্যন্ত আলোকপাত করেছেন। কখনও তিনি ঘটনা বিস্তারিতভাবে বর্ণনা করেছেন, বিশেষত বংশতালিকা সম্পর্কে, আবার কখনও সংক্ষিপ্ত করে উল্লেখ করেছেন। তিনি সীরাতের মধ্যে উল্লেখিত ব্যক্তিদের বংশ পরিচিতি বিস্তারিতভাবে তুলে ধরেছেন। ইবনে হাযম গ্রন্থে অজানা বা অপ্রচলিত শব্দগুলোর ব্যাখ্যা দিয়েছেন। তিনি সীরাতে উল্লেখিত অঞ্চলের অবস্থান ব্যাখ্যা করেছেন। তিনি একাধিক রেওয়ায়েতের মধ্যে কোনো মতবিরোধ থাকলে সেগুলোর বিশ্লেষণ করেছেন এবং সঠিক রেওয়ায়েত নির্বাচন করেছেন। তিনি ৩৭টি মুজিজা উল্লেখ করেছেন, পাশাপাশি আরও অনেক মুজিজা প্রসঙ্গে কথা বলেছেন। গ্রন্থে নবীজীর প্রতি প্রার্থনার মাধ্যমে তার মহত্ত্ব ও মর্যাদা স্বীকার করেছেন। হিজরি ক্যালেন্ডার অনুযায়ী ইতিহাসের তারিখ উল্লেখ করেছেন, বিশেষ করে রবি'আল-আওয়াল মাস থেকে তারিখ গণনা করেছেন।
অন্যান্য লেখকরা বলেছেন, ইবনে হাজম তার বইয়ের মধ্যে কোনো ভূমিকা লেখেননি, সেখান তিনি তার লেখা পদ্ধতি বা উদ্দেশ্য ব্যাখ্যা করেছেন। এছাড়া তিনি সরাসরি রাসূলের জীবনী দিয়ে শুরু করেছেন, এটা করতে গিয়ে তিনি সীরাত গ্রন্থকে সংক্ষেপ করে ফেলেছেন। সমালোচকরা বলেছেন, লেখকের সাহাবীদের গুরুত্বপূর্ণ চরিত্র এবং রাসূলের এর চরিত্র ও আচরণে বেশি মনোযোগ দেওয়া ছিল। যদিও তিনি সীরাত বিষয়ক বিশিষ্ট অধ্যাপক থাকা সত্ত্বেও লেখক খুব কমই তার বইয়ে ঘটনাগুলোর সান্নিধ্য উল্লেখ করেছেন। এছাড়া বইটিতে উল্লেখ করা তথসূত্রের সংখ্যাও কম ছিলো বলে অভিযোগ করা হয়েছে।
আরবের বিশিষ্ট গবেষক ও লেখকরা উল্লেখ করেছেন, ইবনে হাজম একজন বিশ্বাসযোগ্য গবেষক ও লেখক। কারণ তিনি সীরাত বিষয়ে একজন খ্যাতিমান বিজ্ঞানী এবং মুজাহিদ ছিলেন। লেখকের ভালো পর্যবেক্ষণ এবং রাবী ও সাহাবীদের পর্যায়ক্রমিক বর্ণনা তার গ্রন্থকে নির্ভরযোগ্য করে তোলে। বিশিষ্ট গবেষক সিউতি বলেছেন, ইবনে হাজম একজন সুপরিচিত ফকীহ, যার ব্যাপক জ্ঞানের পরিধি রয়েছে। তার ভাষাবিজ্ঞান, ভাষণ, কবিতা, এবং সীরাত বিষয়ে গভীর অধ্যয়ন রয়েছে।
সিয়েরা লিওন জাতীয় অলিম্পিক কমিটি

সিয়েরা লিওন জাতীয় অলিম্পিক কমিটি (; এছাড়াও সংক্ষেপে আইওসি কোড এসএলই দ্বারা পরিচিত) হলো সিয়েরা লিওনের জাতীয় অলিম্পিক কমিটি। এই সংস্থাটির ১৯৬৪ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর সিয়েরা লিওনের ফ্রিটাউনে অবস্থিত।
বর্তমানে সিয়েরা লিওন জাতীয় অলিম্পিক কমিটির সভাপতির দায়িত্ব পালন করছেন প্রিন্স ভ্যান্ডি সুয়ালি, যিনি ২০২২ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন জোসেফ নিয়ান্দে।
১৯৬৪ সালে সিয়েরা লিওনের বহু-ক্রীড়ার সর্বোচ্চ সংস্থা হিসেবে সিয়েরা লিওন জাতীয় অলিম্পিক কমিটি প্রতিষ্ঠিত হয়েছে। টমাস ফ্রেডেরিক হোপ এই সংস্থার প্রথম সভাপতির দায়িত্ব পালন করেছেন, যিনি ১৯৬৪ হতে ১৯৯৬ পর্যন্ত সভাপতির দায়িত্বে নিয়োজিত ছিলেন।
প্রতিষ্ঠার প্রায় ৪ বছর পর সিয়েরা লিওন ১৯৬৮ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।
বেথ সংজ্ঞায়ন-সক্ষমতা

গাণিতিক যুক্তিতে, বেথ সংজ্ঞায়ন-সক্ষমতা এমন একটি ফলাফল যা একটি সম্পত্তির অন্তর্নিহিত সংজ্ঞাকে তার সুস্পষ্ট সংজ্ঞাযোগ্যতার সাথে সংযুক্ত করে। বিশেষভাবে বেথ ডিফিনেবিলিটি বলে যে ডিফিনিবিলিটির দুটি ইন্দ্রিয় সমতুল্য। গণিতীয় যুক্তিতে, বেথ সংজ্ঞায়ন-সক্ষমতা এমন একটি ধারণা যা কোনো বৈশিষ্ট্যের অপ্রকাশিত সংজ্ঞাকে তার প্রকাশিত সংজ্ঞার সঙ্গে যুক্ত করে। সহজভাবে বলতে গেলে, এটি বলে যে এই দুই ধরনের সংজ্ঞা আসলে সমান।
প্রথম-ক্রম যুক্তি বেথ সংজ্ঞায়ন-সক্ষমতার এই বৈশিষ্ট্যটি ধারণ করে। রয়েছে।
প্রথম-ক্রম যুক্তির জন্য বেথ সংজ্ঞায়ন-সক্ষমতা উপপাদ্যটি বলে, যদি, "<nowiki>L'</nowiki>" ⊇ "L" ভাষায় একটি তত্ত্ব "T" এবং "<nowiki>L'-</nowiki>" এ একটি সূত্র "φ" দেওয়া থাকে, তবে দুটি শর্ত সমান অর্থ বহন করে:
সহজ কথায়, যদি "L"′-এর কোনো সূত্র "φ"-এর মাধ্যমে "L"-এর একটি তত্ত্বে কোনো বৈশিষ্ট্য অপ্রকাশিতভাবে সংজ্ঞায়িত হয়, তবে সেটি স্পষ্টভাবে সংজ্ঞায়িত করাও সম্ভব (মূল ভাষা "L"-এর একটি সূত্র "ψ"-এর মাধ্যমে)।
এই উপপাদ্যটি আরও বলে যে স্পষ্ট সংজ্ঞা ও অপ্রকাশিত সংজ্ঞার মধ্যে কোনো পার্থক্য নেই। অর্থাৎ, কোনো বৈশিষ্ট্য যদি অপ্রকাশিতভাবে সংজ্ঞায়িত হতে পারে, তবে সেটি স্পষ্টভাবেও সংজ্ঞায়িত করা সম্ভব।
তবে এই উপপাদ্যটি সীমিত মডেলের ক্ষেত্রে প্রযোজ্য নয়। এমন কিছু ক্ষেত্রে দেখা যায়, যেখানে দুটি সীমিত মডেল "A" এবং "B"-এর জন্য "A" ⊨ "φ" [ "a" ] তখনই "B" ⊨ "φ" [ "a" ]-এর সমান হয়, কিন্তু "T"-এর নিরিখে কোনো "L"-সূত্র "ψ" থাকে না যা "φ"-এর সমতুল্য।
এই ফলাফলটি প্রথম প্রমাণ করেছিলেন এভার্ট উইলিয়াম বেথ।
অ্যান্টিলিমিট

গণিতে, অ্যান্টিলিমিট হল একটি ভিন্ন ধারার জন্য একটি সীমার সমতুল্য। ধারণাটি অগত্যা অনন্য বা সুনির্দিষ্টভাবে সংজ্ঞায়িত নয়, তবে সাধারণ ধারণাটি হল একটি সিরিজের জন্য একটি সূত্র খুঁজে বের করা এবং তারপর এটিকে তার অভিসার ব্যাসার্ধের বাইরে মূল্যায়ন করা। গণিতে, অ্যান্টিলিমিট বলতে অপসারী শ্রেণির জন্য সীমার সমতুল্য ধারণা বোঝায়। এটি সবসময় স্পষ্ট বা একেবারে নির্দিষ্ট হয় না। মূল ভাবনাটি হলো, একটি শ্রেণির জন্য একটি সূত্র বের করা এবং তারপর যেখানে সাধারণত অভিসরণ হয় না, সেই ক্ষেত্রেও এর মান নির্ধারণ করা।
গেলফোন্ডের ধ্রুবক

গণিতে, π-এর সূচক , এছাড়াও গেলফন্ডের ধ্রুবক নামে পরিচিত, হল প্রকৃত সংখ্যা উত্তোলিত থেকে ।
এর দশমিক প্রসারণ দ্বারা দেওয়া হয়:
ধ্রুবক আয়তন এর সাথে সম্পর্কিত হিসাবে প্রদর্শিত হয় হাইপারস্পিয়ার:
একটি "n-গোলকের" ত্রিজ্যা সহ আয়তন দেওয়া হয়:formula_2যেখানে হল গামা ফাংশন। কেবলমাত্র একক গোলকগুলি () বিবেচনা করলে পাওয়া যায়:formula_3 যেকোনও সমমাত্রিক 2"n-গোলক" এখন দেয়:formula_4সমস্ত সমমাত্রিক একক গোলকগুলির আয়তনগুলির যোগফল নিয়ে এবং সিরিজ সম্প্রসারণ এর সূচক ফাংশন ব্যবহার করে দেয়:formula_5এছাড়াও পাওয়া যায়:
যদি কেউ সংজ্ঞায়িত করে এবংformula_6 এর জন্য, তাহলে ক্রমformula_7দ্রুতগতিতে অভিসারিত হয় এর দিকে।
সংখ্যাটি রামানুজনের ধ্রুবক হিসাবে পরিচিত। এর দশমিক সম্প্রসারণ দেওয়া হয়েছে:
যা আশ্চর্যজনকভাবে সংখ্যা এর খুব কাছাকাছি: এটি হিগনার সংখ্যার একটি প্রয়োগ, যেখানে 163 হল প্রশ্নে উল্লিখিত হিগনার সংখ্যা। এই সংখ্যাটি ১৮৫৯ সালে গণিতবিদ চার্লস হারমাইট দ্বারা আবিষ্কৃত হয়েছিল। ১৯৭৫ সালে এপ্রিল ফুল নিবন্ধে "সায়েন্টিফিক আমেরিকান" ম্যাগাজিনে, "ম্যাথেমেটিক্যাল গেমস" কলাম লেখক মার্টিন গার্ডনার মিথ্যা দাবি করেন যে সংখ্যাটি আসলে একটি পূর্ণসংখ্যা, এবং ভারতীয় গণিত প্রতিভা শ্রীনিবাস রামানুজন এটি পূর্বাভাস করেছিলেন—এই কারণে এর নাম। রামানুজনের ধ্রুবকটিও একটি অতিক্রম সংখ্যা।
অদ্ভুত সন্নিকটতা, যা সংখ্যার থেকে এক ট্রিলিয়নথের মধ্যে ব্যাখ্যা করা হয় জটিল গুণফল এবং "q"-এক্সপ্যানশন দ্বারা জে-অপরিবর্তক, বিশেষভাবে:formula_8 এবং,formula_9 যেখানে হল ত্রুটি শব্দ,formula_10 যা ব্যাখ্যা করে কেন এর থেকে 0.000 000 000 000 75 নিচে।
সংখ্যাটি খুব কাছাকাছি একটি পূর্ণ সংখ্যা, যার দশমিক সম্প্রসারণ দেওয়া হয়:
এই অদ্ভুত সন্নিকটতার ব্যাখ্যা ২০২৩ সালের সেপ্টেম্বরে এ. ডোমান দ্বারা দেওয়া হয়েছিল, এবং এটি একটি ফলাফল যা জ্যাকোবি থেটা ফাংশন এর সাথে সম্পর্কিত যেমন: formula_11 প্রথম পদটি প্রাধান্য পায় যেহেতু formula_12 এর জন্য পদগুলির সমষ্টি মোট formula_13 সমষ্টি তখন formula_14 এ সংকুচিত করা যায়, যেখানে formula_15 সমাধানের জন্য formula_16 formula_15 এর আনুমানিকটি পুনর্লিখন এবং formula_18 এর আনুমানিকটি ব্যবহার করে formula_19 সুতরাং, পদগুলি পুনর্বিন্যাস করে formula_20 খেয়ালীভাবে, formula_21 এর স্থূল আনুমানিকটি একটি অতিরিক্ত অর্ডার প্রদান করে।
 এর দশমিক সম্প্রসারণ দেওয়া হয়:
এটি অজানা যে এই সংখ্যা সাংক্রমিক কিনা। লক্ষ করুন যে, গেলফন্ড-স্নাইডার উপপাদ্য দ্বারা, আমরা শুধুমাত্র নিশ্চিতভাবে নির্ধারণ করতে পারি সাংক্রমিক কিনা যদি এবং বীজগাণিতিক হয় ( এবং উভয়ই জটিল সংখ্যা হিসেবে বিবেচিত হয়)।
জটিল লগারিদমের প্রধান মান ব্যবহার করেformula_23 এর দশমিক সম্প্রসারণ দেওয়া হয়:
এর সাংক্রমিকতা সরাসরি এর সাংক্রমিকতা থেকে অনুসৃত হয়।
ফাংশন ধারা

ক্যালকুলাসে, একটি ফাংশন সিরিজ বা ধারা হলো একটি সিরিজ বা ধারা যেখানে প্রতিটি টার্ম হলো একটি ফাংশন, শুধুমাত্র একটি বাস্তব সংখ্যা বা জটিল সংখ্যা নয়।
ফাংশন ধারার উদাহরণগুলির মধ্যে হলো- 
একটি ফাংশন সিরিজের জন্য অনেক ধরনের কনভারজেন্স রয়েছে, যেমন ইউনিফর্ম কনভারজেন্স, পয়েন্টওয়াইজ কনভারজেন্স এবং কনভারজেন্স প্রায় সর্বত্রই। প্রতিটি সঙ্গতির ধরন একটি ভিন্ন মেট্রিকের জন্য অনুরূপ ফাংশন স্পেসের সাথো মিলে যায় যা সিরিজে একসাথে যুক্ত করা হয় এবং এটিই একটি ভিন্ন ধরনের সীমা।
ফাংশন সিরিজের কনভারজেন্স অধ্যয়নের জন্য ওয়েয়ারস্ট্রাস এম-টেস্ট একটি কার্যকরী ফলাফল।
পূর্ণ-কর্ম‌সংস্থান উপপাদ্য

কম্পিউটার বিজ্ঞান এবং গণিতে, একটি পূর্ণ কর্মসংস্থান উপপাদ্য এমন একটি শব্দ যা, প্রায়শই হাস্যকরভাবে ব্যবহৃত হয়, এমন একটি উপপাদ্যকে বোঝায় যে কোনও অ্যালগরিদম কোনও নির্দিষ্ট শ্রেণীর পেশাদারদের দ্বারা সম্পাদিত একটি নির্দিষ্ট কাজকে সর্বোত্তমভাবে সম্পাদন করতে পারে না। নামটি উদ্ভূত হয়েছে কারণ এই ধরনের একটি উপপাদ্য নিশ্চিত করে যে অন্তত কিছু নির্দিষ্ট কাজ করার উপায় উন্নত করার জন্য নতুন কৌশল আবিষ্কার করার অন্তহীন সুযোগ রয়েছে।
উদাহরণস্বরূপ, "কম্পাইলার লেখকদের জন্য পূর্ণ কর্মসংস্থান উপপাদ্য" বলে যে একটি প্রমাণযোগ্যভাবে নিখুঁত আকার-অপ্টিমাইজিং কম্পাইলার হিসাবে কোনও কিছুই নেই, কারণ কম্পাইলারের জন্য একটি প্রমাণ অবশ্যই অ-সমাপ্ত গণনা সনাক্ত করতে হবে এবং সেগুলিকে এক-নির্দেশিকা অনন্ত লুপ এ হ্রাস করতে হবে। অতএব, একটি প্রমাণযোগ্যভাবে নিখুঁত আকার-অপ্টিমাইজিং কম্পাইলারের অস্তিত্ব একটি সমাধান বোঝাবে হল্টিং সমস্যা এর, যা থাকতে পারে না। এটি আরও বোঝায় যে সবসময় একটি ভাল কম্পাইলার থাকতে পারে কারণ সর্বোত্তম কম্পাইলার রয়েছে এমন প্রমাণটি থাকতে পারে না। তাই, কম্পাইলার লেখকরা সর্বদা উন্নতি করার কিছু থাকতে পারে বলে অনুমান করতে পারবেন। বাস্তব কম্পিউটার বিজ্ঞানের একটি অনুরূপ উদাহরণ হল অনুসন্ধান এবং অপ্টিমাইজেশনে কোনও বিনামূল্যে মধ্যাহ্নভোজন নেই ধারণাটি, যা বলে যে কোনও কার্যকর সাধারণ উদ্দেশ্য সমাধানকারী থাকতে পারে না এবং তাই সর্বদা কিছু নির্দিষ্ট সমস্যা থাকবে যার সর্বোত্তম পরিচিত সমাধান উন্নত হতে পারে।
একইভাবে, গণিতবিদদের জন্য গোডেলের অসম্পূর্ণতা উপপাদ্যকে পূর্ণ কর্মসংস্থান উপপাদ্য বলা হয়েছে। কম্পিউটার ভাইরাস লেখা এবং শনাক্তকরণ, স্প্যাম ফিল্টারিং এবং ফিল্টার-ব্রেকিংয়ের মতো কাজগুলিও রাইসের উপপাদ্যের বিষয়।
বার্নস্টাইনের ধ্রুবক

বার্নস্টাইনের ধ্রুবক, যা গ্রীক অক্ষর β (বিটা) দিয়ে প্রকাশ করা হয়, একটি গুরুত্বপূর্ণ গাণিতিক ধ্রুবক। এটির নাম সের্গেই নাতানোভিচ বার্নস্টাইনের নামে রাখা হয়েছে এবং এর মান প্রায় ০.২৮০১৬৯৪৯৯০...। 
"E" (ƒ) হল [ − 1, 1] ব্যবধানে বাস্তব বহুপদ "ƒ" ( "x" )-এর জন্য বাস্তব অপেক্ষকের (ডিগ্রী n-এর বেশি নয়) সর্বোত্তম অভিন্ন অনুমানের ত্রুটি। "ƒ"("x") = |"x"|-এর ক্ষেত্রে বার্নস্টাইন দেখিয়েছিলেন যে সীমা
বার্নস্টাইনের ধ্রুবক এর মান ০.২৭৮ এবং ০.২৮৬-এর মধ্যে বিদ্যমান। তিনি অনুমান করেছিলেন যে এই সীমার মান হল:
তবে ভার্গা এবং কার্পেন্টার এই অনুমানটি ভুল প্রমাণ করেছিলেন। তাদের গণনা অনুযায়ী
ফ্রিডম্যানের এসএসসিজি ফাংশন

গণিতে, একটি সরল সাবকিউবিক গ্রাফ (এসএসসিজি) হলো একটি সীমাবদ্ধ সহজ গ্রাফ যেখানে প্রতিটি শীর্ষের সর্বোচ্চ তিনটি ডিগ্রি থাকে। ধরুন, আমাদের কাছে সহজ সাবকিউবিক গ্রাফের একটি ক্রম "G, G,"... আছে যেখানে প্রতিটি গ্রাফের "G" এর সর্বাধিক "i + k" শীর্ষবিন্দু থাকে (কিছু পূর্ণসংখ্যা "k" এর জন্য) এবং এবং কোনটি "i < j" এর জন্য "G" হোমোমরফিকালি এম্বেডেবল নয় (অর্থাৎ এটি একটি গ্রাফ মাইনর)।
রবার্টসন-সেইমোর উপপাদ্য প্রমাণ করে যে সাবকিউবিক গ্রাফগুলি (সরল বা না) হোমোমরফিক এম্বেডেবিলিটি দ্বারা সু-প্রতিষ্ঠিত, যা বোঝায় যে এমন একটি ক্রম অসীম হতে পারে না। তারপর, কোনিগের লেমা প্রয়োগ করে এমন ক্রমগুলির গাছের উপর সম্প্রসারণের অধীনে, প্রতিটি "k" মানের জন্য একটি সর্বাধিক দৈর্ঘ্যের ক্রম রয়েছে। SSCG("k") ফাংশনটি সরল সাবকিউবিক গ্রাফগুলির জন্য সেই দৈর্ঘ্য নির্দেশ করে। SCG("k") ফাংশনটি (সাধারণ) সাবকিউবিক গ্রাফগুলির জন্য সেই দৈর্ঘ্য নির্দেশ করে।
"SCG" ক্রমটি শুরু হয় SCG(0) = 6 দিয়ে, তবে তারপর একটি মানে বিস্ফোরিত হয় যা দ্রুত-বর্ধমান শ্রেণিবিন্যাস এ f এর সমতুল্য।
"SSCG" ক্রমটি SCG এর চেয়ে ধীরে শুরু হয়, SSCG(0) = 2, SSCG(1) = 5, তবে তারপর দ্রুত বৃদ্ধি পায়। SSCG(2) = 3 × 2 − 8 ≈ 3.241704 × 10. এর প্রথম এবং শেষ ২০টি সংখ্যা হল 32417042291246009846...34057047399148290040। SSCG(3) উভয়ের চেয়ে অনেক বড় TREE(3) এবং TREE(3), অর্থাৎ, TREE ফাংশনটি TREE(3) গুণিতক থেকে ৩ দিয়ে নিচে।
অ্যাডাম পি. গৌচারের দাবি SSCG এবং SCG এর অসমাপ্তিক বৃদ্ধির হারের মধ্যে কোনও গুণগত পার্থক্য নেই। তিনি লিখেছেন "এটা স্পষ্ট যে SCG("n") ≥ SSCG("n"), তবে আমি SSCG(4"n" + 3) ≥ SCG("n") প্রমাণ করতে পারি।"
ফাংশনটি হার্ভি ফ্রিডম্যান দ্বারা প্রস্তাবিত এবং অধ্যয়ন করা হয়েছিল।
ফিউটার–পোলিয়া উপপাদ্য

ফুয়েটার-পলিয়া উপপাদ্য বলে যে, ক্যান্টর বহুপদীগুলিই একমাত্র দ্বিঘাত বহুপদী জোড়া ফাংশন। এটি রুডলফ ফুয়েটার এবং জর্জ পলিয়া দ্বারা প্রথম প্রমাণিত হয়।
১৮৭৩ সালে গেয়র্গ ক্যান্টর দেখিয়েছিলেন যে তথাকথিত ক্যান্টর বহুপদী হলো
এটি formula_2 থেকে formula_3 পর্যন্ত একটি বাইজেক্টিভ ম্যাপিং। ভেরিয়েবলগুলি অদলবদল করে দেওয়া পলিনোমিয়ালটিও একটি পেয়ারিং ফাংশন।
ফুয়েটার এই বৈশিষ্ট্যের সাথে অন্যান্য দ্বিঘাত বহুপদী আছে কিনা তা তদন্ত করছিলেন এবং এই সিদ্ধান্তে পৌঁছেছিলেন যে formula_4 ধরে নেওয়া হলে এটি হয় না। এরপর তিনি পোলিয়াকে চিঠি লেখেন, যিনি দেখিয়েছিলেন যে উপপাদ্যটির জন্য এই শর্তের প্রয়োজন নেই।
যদি formula_5 দুটি চলকের মধ্যে একটি চতুর্মাত্রিক বাস্তব বহুপদী হয় যার formula_2 এর সীমাবদ্ধতা formula_2 থেকে formula_3 পর্যন্ত একটি বাইজেকশন হয় তবে এটি হবে-
অথবা
formula_11 এর একটি অপ্রমাণিত বীজগাণিতিক সংখ্যা formula_12 এর জন্য লিন্ডেমান-ওয়েয়ারস্ট্রাস উপপাদ্য ব্যবহার করলে এর মূল প্রমাণটি, আশ্চর্যজনকভাবে, কঠিন হয়ে দাঁড়ায়।
২০০২ সালে এম. এ. ভসমিরনভ এই ফলাফলের একটি প্রাথমিক প্রমাণ প্রকাশ করেছিলেন।
উপপাদ্যের মতে ক্যান্টর বহুপদী হলো formula_2 এবং formula_3 এর একমাত্র "চতুর্মাত্রিক" জোড়া বহুপদী। অনুমান করা হয় যে, এই ধরনের যে কোনও মাত্রার জন্য একমাত্র জোড়া বহুপদ।
উচ্চতর মাত্রায় ক্যান্টর বহুপদের একটি সাধারণীকরণ নিম্নরূপ:
এই দ্বিপদী সহগের সমষ্টি formula_16 চলকের মধ্যে formula_16 মাত্রার একটি বহুপদী উৎপন্ন করে। এটির অন্তত একটি formula_18, formula_16 মাত্রার জন্য অসম প্যাকিং বহুপদী।
স্বাধীন পছন্দ অনুমান

ফ্রি চয়েস বা স্বাধীনভাবে নির্বাচন হলো প্রাকৃতিক ভাষায় একটি ঘটনা যেখানে একটি ভাষাগত বিচ্ছেদ একটি যুক্তিসঙ্গত সংযোজক ব্যাখ্যা গ্রহণ করে যখন এটি একটি মোডাল অপারেটরের সাথে মিথস্ক্রিয়া করে। উদাহরণস্বরূপ, নিম্নলিখিত বাক্যগুলি ব্যাখ্যা করা যেতে পারে যে প্রাপকের ইচ্ছার উপর নির্ভর করে তারা একটি সিনেমা দেখতে পারে "এবং" তারা ভিডিও গেম খেলতেও পারে:
ফ্রি চয়েস ইনফারেন্সগুলি আনুষ্ঠানিক শাব্দার্থবিদ্যা এবং দার্শনিক যুক্তি তে গবেষণার একটি প্রধান বিষয় কারণ তারা বৈধ নয় মোডাল লজিকের ক্লাসিক্যাল সিস্টেমগুলিতে। যদি তারা বৈধ হয়, তবে প্রাকৃতিক ভাষার শাব্দার্থ বৈধ করবে "ফ্রি চয়েস প্রিন্সিপল"।
উপরের এই প্রতীকী যুক্তি সূত্রটি ক্লাসিক্যাল মোডাল লজিকে বৈধ নয়: স্ট্যান্ডার্ড মোডাল লজিকগুলিতে একটি স্বতঃসিদ্ধ হিসাবে এই নীতিটি যোগ করা formula_2 কে formula_3 থেকে উপসংহার করতে অনুমতি দেবে, যেকোন formula_4 এবং formula_5 এর জন্য। এই পর্যবেক্ষণটি পরিচিত হয় "ফ্রি চয়েস প্যারাডক্স" নামে। এই প্যারাডক্স সমাধান করতে, কিছু গবেষকরা ডাইনামিক শাব্দার্থবিদ্যা, লিনিয়ার লজিক, বিকল্প শাব্দার্থবিদ্যা, এবং অন্বেষণাত্মক শাব্দার্থবিদ্যা এর মতো অ-ক্লাসিক্যাল ফ্রেমওয়ার্কের মধ্যে ফ্রি চয়েসের বিশ্লেষণ প্রস্তাব করেছেন। অন্যরা স্কেলার ইনফারেন্স হিসাবে ফ্রি চয়েস ইনফারেন্সগুলি নিরূপণের উপায় প্রস্তাব করেছেন যা ক্লাসিক্যাল লেক্সিক্যাল এন্ট্রি ভিত্তিতে বিচ্ছেদ এবং মোডালিটি এর জন্য উদ্ভূত হয়।
স্বাধীন পছন্দের উপসংহারগুলি সবচেয়ে বেশি অধ্যয়ন করা হয় ডিওন্টিক মোডালস এর জন্য, তবে অন্যান্য মোডালিটির স্বাদগুলির পাশাপাশি আদেশগুলি, শর্তযুক্ত বাক্য এবং অন্যান্য ধরণের অপারেটরগুলির সাথেও উদ্ভূত হয়। অনির্দিষ্ট বিশেষ্য শব্দগুচ্ছগুলি একটি অনুরূপ উপসংহার উদ্রেক করে যা "স্বাধীন পছন্দ" হিসাবেও উল্লেখ করা হয় যদিও গবেষকরা একমত নন যে এটি বিচ্ছিন্ন স্বাধীন পছন্দের সাথে একটি প্রাকৃতিক শ্রেণি গঠন করে কিনা।
ফ্রানসেন–রবিনসন ধ্রুবক

ফ্রানসেন–রবিনসন ধ্রুবক, যেটি কখনও কখনও "F" দ্বারা চিহ্নিত করা হয়, এমন একটি গাণিতিক ধ্রুবক যা রেসিপ্রোকাল গামা ফাংশন, , এবং ধনাত্মক "x" অক্ষের মাঝে অবস্থিত ক্ষেত্রফল নির্দেশ করে।
ফ্রানসেন–রবিনসন ধ্রুবকের সংখ্যাবাচক মান হলো , এবং অবিরত ভগ্নাংশ উপস্থাপনা [2; 1, 4, 4, 1, 18, 5, 1, 3, 4, 1, 5, 3, 6, ...] । ধ্রুবকটি কিছুটা অয়লার ধ্রুবক এর কাছাকাছি। এই বিষয়টি একটি সমাকলনের সমষ্টি দ্বারা অনুমান করে ব্যাখ্যা করা যেতে পারে:
এবং এই সমষ্টি "e" এর জন্য একটি আদর্শ ধারা। পার্থক্য হলো-
অথবা একই ভাবে-
ফ্রানসেন–রবিনসন ধ্রুবকটিকে মিটাগ-লেফলার ফাংশন ব্যবহার করেও সীমা ব্যবহারের সাহায্যে (লিমিট) এটি প্রকাশ করা যেতে পারে।
তবে অন্যান্য পরিচিত ধ্রুবকের সাপেক্ষে "F" কে বন্ধন-রূপে (ক্লোজ টার্ম) প্রকাশ করা যেতে পারে কিনা তা অজানা।
ফ্রানসেন–রবিনসন ধ্রুবকের সাংখ্যিক মান সর্বোচ্চ নির্ভুলতার সাথে গণনা করতে যথেষ্ট পরিমাণ প্রচেষ্টা করা হয়েছে।
মূল্যটি ৩৬ দশমিক স্থানে হারম্যান পি. রবিনসন দ্বারা ১১ পয়েন্ট নিউটন-কোটেস কোয়াড্রেচার ব্যবহার করে গণনা করা হয়েছিল, ৬৫ ডিজিটে এ. ফ্রানসেন দ্বারা ইউলার-ম্যাকলরিন সমাবেশ ব্যবহার করে, এবং ৮০ ডিজিটে ফ্রানসেন এবং এস. রিগে দ্বারা টেলর ধারা এবং অন্যান্য পদ্ধতি ব্যবহার করে। উইলিয়াম এ. জনসন ৩০০ ডিজিট গণনা করেছিলেন, এবং পাস্কাল সেবাহ ক্লেনশো-কোর্টিস ইন্টিগ্রেশন ব্যবহার করে ১০২৫ ডিজিট গণনা করতে সক্ষম হয়েছিল।
হারমান পি. রবিনসন ১১ পয়েন্ট "নিউটন-কোটস চতুর্ভুজ" ব্যবহার করে ৩৬ দশমিক স্থান পর্যন্ত, এ. ফ্রান্সেন "ইউলার-ম্যাকলাউরিন যোগফল" ব্যবহার করে ৬৫ দশমিক সংখ্যায় এবং ফ্রান্সেন ও এস. রিগ "টেলর সিরিজ" এবং অন্যান্য পদ্ধতি ব্যবহার করে ৮০ দশমিক সংখ্যা পর্যন্ত মান গণনা করতে সক্ষম হন। উইলিয়াম এ. জনসন ৩০০ সংখ্যা পর্যন্ত মান বের করতে সক্ষম হন এবং পাস্কাল সেবাহ "ক্লেনশ-কার্টিস ইন্টিগ্রেশন" ব্যবহার করে ১০২৫টি সংখ্যা পর্যন্ত গণনা করতে পেরেছেন।
খণ্ড (যুক্তিবিদ্যা)

গাণিতিক যুক্তিতে, কোনো একটি যৌক্তিক ভাষা বা তত্ত্ব এর খণ্ড লজিক্যাল ভাষার একটি উপসেট যা ভাষায় সিনট্যাকটিক্যাল বিধিনিষেধ আরোপ করে পাওয়া যায়। অতএব, খণ্ডের "ওয়েল-ফোর্মড ফর্মুলা বা সূত্র" হলো সেই মূল যুক্তির একটি উপসেট। 
তবে, খণ্ডে ও মূল যুক্তিতে সূত্রের শব্দার্থগুলি মিলে যায় এবং খণ্ডের যে কোনও সূত্র মূল যুক্তিতে প্রকাশ করা যেতে পারে।
যৌক্তিক খণ্ডের জন্য "সন্তোষজনকতা বা মডেল চেকিংয়ের" মতো কাজগুলির গণনামূলক জটিলতা তত্ত্ব মূল যুক্তিতে একই কাজের চেয়ে বেশি হতে পারে না, কারণ প্রথম সমস্যা থেকে অন্য সমস্যায় একটি ক্রমবর্ধমান হ্রাস পাওয়া যায়। গণনামূলক যুক্তির একটি গুরুত্বপূর্ণ সমস্যা হল পরিচিত যুক্তির খণ্ডগুলি নির্ধারণ করা যেমন প্রথম-ক্রমের যুক্তি, যা যতটা সম্ভব প্রকাশযোগ্য, তবে নির্ধারিত বা আরও দৃঢ়ভাবে কম গণনামূলক জটিলতা রয়েছে। বর্ণনামূলক জটিলতা তত্ত্বের ক্ষেত্রের লক্ষ্য হল যৌক্তিক টুকরোগুলি চিহ্নিত করে যুক্তি এবং গণনামূলক জটিলতা তত্ত্ব এর মধ্যে একটি যোগসূত্র স্থাপন করা যা নির্দিষ্ট জটিলতার শ্রেণীগুলিকে সঠিকভাবে ধারণ করে।
৯৭.৫তম শতকরা বিন্দু

সম্ভাব্যতা এবং পরিসংখ্যানে, আদর্শ স্বাভাবিক বন্টনের ৯৭.৫ তম শতকরা পয়েন্ট হল একটি সংখ্যা যা সাধারণত পরিসংখ্যানগত গণনার জন্য ব্যবহৃত হয়। এই সংখ্যার আনুমানিক মান হল ১.৯৬, যার অর্থ হল একটি স্বাভাবিক বক্ররেখার অধীনে ক্ষেত্রফলের ৯৫% গড়টির প্রায় ১.৯৬ পরিমিত ব্যবধানের মধ্যে রয়েছে। কেন্দ্রীয় সীমা উপপাদ্যের কারণে, এই সংখ্যাটি আনুমানিক ৯৫% আস্থা ব্যবধান নির্মাণে ব্যবহৃত হয়। এটির সর্বব্যাপীত্বের কারণ হলো বিজ্ঞান এবং পরিসংখ্যানে ৯৫% সম্ভাবনার সঙ্গে আস্থা ব্যবধান ব্যবহার করার একটি সাধারণ প্রচলন। তবে অন্য সম্ভাবনার (যেমন ৯০%, ৯৯% ইত্যাদি) ব্যবহৃত হওয়ার উদাহরণও রয়েছে। এই প্রচলনটি বিশেষভাবে চিকিৎসা পরিসংখ্যানে সাধারণ বলে মনে হয়, তবে এটি অন্যান্য ক্ষেত্রে, যেমন ভূগোল, সামাজিক বিজ্ঞান এবং ব্যবসায় গবেষণাতেও প্রচলিত।
এই সংখ্যার জন্য কোন একক মান নেই; এটিকে সাধারণভাবে ৯৭.৫ শতকরা পয়েন্ট, .৯৭৫ পয়েন্ট বা এর আনুমানিক মান ১.৯৬ এর জন্য "পরিমিত মান", " সাধারণ মান" বা "আদর্শ মান" হিসাবেও উল্লেখ করা হয়।
যদি "X-এর" একটি আদর্শ স্বাভাবিক বন্টন থাকে, যেমন "X" ~ N(0,1),
এবং স্বাভাবিক বন্টন প্রক্রিয়া যেহেতু প্রতিসম,
এই সংখ্যার জন্য একটি স্বরলিপি হল "z" । আদর্শ স্বাভাবিক বন্টনের সম্ভাব্যতা ঘনত্ব ফাংশন থেকে, "z" এর সঠিক মান দ্বারা নির্ধারিত হয়
এটির বর্গ, প্রায় 3.84146, 1 ডিগ্রী ছাড় সহ একটি চি-স্কোয়ার ডিস্ট্রিবিউশনের ৯৫ তম শতকরা পয়েন্ট, যা প্রায়শই 2 × 2 কন্টিনজেন্সি টেবিল পরীক্ষা করার জন্য ব্যবহৃত হয়।
প্রয়োগকৃত পরিসংখ্যানে এই সংখ্যার ব্যবহারের উৎস খুঁজে পাওয়া যায় রোনাল্ড ফিশারের বই ""স্ট্যাটিসটিকাল মেথডস ফর রিসার্চ ওয়ার্কার্স "" থেকে, যা প্রথম প্রকাশিত হয় ১৯২৫ সালে।
উক্ত বইয়ের টেবিল ১-এ, তিনি আরও সুনির্দিষ্ট মান ১.৯৫৯৯৬৪ প্রদান করেছিলেন। ১৯৭০ সালে, এই মানটি ২০ দশমিক স্থানে সীমাবদ্ধ করে নির্ধারণ করা হয়েছিল:
১.৯৫৯৯৬ ৩৯৮৪৫ ৪০০৫৪ ২৩৫৫২...
অতএব, সাধারণভাবে ব্যবহৃত ১.৯৬ এর আনুমানিক মানটি ৫০,০০০ এর মধ্যে একটির চেয়ে ভালো , যা প্রয়োগমূলক কাজে যথেষ্ট।
কিছু লোক ১.৯৬-এর পরিবর্তে মান হিসেবে ২ ব্যবহার করে, এবং ৯৫.৪% আস্থা ব্যবধানকে ৯৫% হিসেবে উপস্থাপন করে। এটি সুপারিশযোগ্য নয়, তবে মাঝে মাঝে দেখা যায়।
আদর্শ মান এর বিপরীত ফাংশনটি মান গণনা করতে ব্যবহৃত হতে পারে। নিচে কিছু অ্যাপ্লিকেশনে ১.৯৬ এর বিপরীতে দেওয়া ফাংশন কলের একটি তালিকা দেওয়া হল:
ফর্মুলারিও ম্যাথেম্যাটিকো

ফর্মুলারিও ম্যাথেম্যাটিকো (Latino sine flexione: "গণিতের ফর্মুলারি") হলো জিউসেপ পিয়ানোর লেখা একটি বই যা পিয়ানো দ্বারা বিকশিত একটি প্রতীকী ভাষায় মৌলিক গাণিতিক তত্ত্ব বা উপপাদ্যগুলি প্রকাশ করে। এই বই সম্পাদনায় জিওভান্নি ভাইলাটি, মারিও পিয়েরি, আলেসান্ড্রো পাডোয়া, জিওভান্নি ভাক্কা, ভিনসেঞ্জো ভিভান্তি, জিনো ফানো এবং সেসারে বুরালি-ফোরটি লেখককে সহায়তা করেছিলেন।
"ফর্মুলারিও" প্রথম প্রকাশিত হয় ১৮৯৪ সালে। পঞ্চম এবং শেষ সংস্করণটি প্রকাশিত হয়েছিল ১৯০৮ সালে।
নিকোলা বুরবাকি, পিয়ানো'র নোটেশনকে "ফর্মুলারিও"-তে বর্ণনা করেছেন যে "বর্তমান গাণিতিক ব্যবহার অনুসরণ করে, এবং অনেক ভালো-নির্বাচিত সংক্ষিপ্ত প্রতীক প্রবর্তন করে, তাঁর ভাষা মোটামুটি পাঠযোগ্য করতে সফল হয়েছিলেন..."
হাবার্ট কেনেডি লিখেছেন "গাণিতিক যুক্তির বিকাশ ও ব্যবহার হলো প্রকল্পের পথনির্দেশকের প্রতীক।" এছাড়াও তিনি পিয়ানো'র প্রকাশনার শিরোনামের অধীনে এর বৈচিত্রতা ব্যাখ্যা করেছেন:
পিয়ানো বিশ্বাস করতেন, ছাত্রদের জন্য তাদের পাঠের সঠিক বিবৃতির প্রয়োজন। তিনি লিখেছেন:
বিশ্ববিদ্যালয়ে বক্তৃতাগুলিতে মৌখিক ঐতিহ্যের এই ধরনের বর্জন, পিয়ানোর নিজস্ব শিক্ষকতা জীবনের অবসান ঘটায়।
দিনি ধারাবাহিকতা

গাণিতিক বিশ্লেষণে, দিনি ধারাবাহিকতা ধারাবাহিকতার একটি পরিমার্জন। প্রতিটি দিনি অবিচ্ছিন্ন অপেক্ষক অবিচ্ছিন্ন থাকে। প্রতিটি লিপশিতজ ধারাবাহিক অপেক্ষককে দিনি ধারাবাহিক বলে।
ধরি formula_1 একটি মেট্রিক স্থানের একটি নিচ্ছিদ্র উপসেট (যেমন formula_2 ), এবং ধরি formula_3 হতে formula_1-এর নিজের মধ্যে একটি অপেক্ষক। formula_5-এর ধারাবাহিকতার মডুলাস
অপেক্ষক formula_5-কে দিনি-ধারাবাহিক বলা হয় যদি
একটি সমতুল্য শর্ত হচ্ছে, যে কোনো formula_9-এর জন্য,
যেখানে formula_1-এর ব্যাস formula_12।
আট খুন

আট খুন বলতে ২০০০ সালের ১২ জুলাই বাংলাদেশ ইসলামী ছাত্রশিবির কর্তৃক সংগঠিত ব্রাশ ফায়ারের মাধ্যমে আট ব্যক্তি হত্যাকে বোঝানো হয়। এই হত্যাকাণ্ডের দিন ঘটনাস্থলে ৬ জন ছাত্রলীগ নেতা ও ১ জন মাইক্রোবাস ড্রাইভার নিহত ও ১ জন টেক্সি চালক আহত হন। আহত ১ জন হাসপাতালে চিকিৎসাধীন অবস্থায় মৃত্যুবরণ করেন। 
ইসলামী ছাত্র শিবির চট্টগ্রাম কলেজের ছাত্রাবাস হতে চট্টগ্রামে তাদের দলীয় রাজনীতি নিয়ন্ত্রন করত। ধারণা করা হয় একটি দলীয় সমাবেশে অংশ নিতে যাওয়ার পথে উল্লেখিত ছাত্রলীগ নেতাদের বহনকারী গাড়িতে আক্রমণ করে হত্যা করার পরিকল্পনা এই কলেজের একটি ছাত্রাবাস সোহরাওয়ার্দি হল হতে করা হয়। মূলত চট্টগ্রাম কমার্শিয়াল ইনস্টিটিউটের নবনির্মিত ক্যাম্পাস নিয়ন্ত্রনকে কেন্দ্র করে এই ঘটনা ঘটানো হয়। 
১২ জুলাই ২০০০ সালে সকালে, ছাত্রশিবিরের কর্মীরা চট্টগ্রামের বহদ্দারহাটে বাংলাদেশ ছাত্রলীগ কর্মীদের বহনকারী একটি মাইক্রোবাসে গুলি চালায়। তারা মাইক্রোবাসে থাকা ৬ জন ছাত্রলীগ কর্মী ও তাদের বহনকারী ড্রাইভারকে ঘটনাস্থলেই হত্যা করে। এসময় পাশের একটি টেক্সি চালক আহত হয়, যিনি হাসপাতালে চিকিৎসাধীন অবস্থায় মারা যান। 
এই ঘটনায় বাংলাদেশ পুলিশের অপরাধ তদন্ত বিভাগের সহকারী পুলিশ সুপার আব্দুল কাদের খান বাংলাদেশ ইসলামী ছাত্র শিবিরের ২২ জন নেতাকর্মীকে চিহ্নিত করে ১৭ জানুয়ারি ২০০১ সালে হত্যার অভিযোগ দায়ের করেন। 
২০০৮ সালের মার্চ মাসে চট্টগ্রামের দ্বিতীয় অতিরিক্ত মহানগর দায়রা জজ একরামুল হক চৌধুরীর আদালত চারজনকে মৃত্যুদণ্ড ও তিনজনকে যাবজ্জীবন কারাদণ্ড দেন, যারা সকলেই ইসলামী ছাত্রশিবিরের কর্মী ছিলেন। 
২০১৪ সালের এপ্রিল মাসে, মামলার সকল আসামিকে আপিলের পর হাইকোর্ট বিভাগের বিচারপতি মোঃ আব্দুল হাই এবং কৃষ্ণা দেবনাথ প্রত্যক্ষদর্শীর অভাবে খালাস দেন। 
ইসলামী ছাত্রশিবিরের ক্যাডার গিট্টু নাসির, যিনি গোপাল কৃষ্ণ মুহুরী হত্যার সাথেও জড়িত বলে ধারণা করা হয়, তাকে ২০০৫ সালের ফেব্রুয়ারি মাসে আটক করা পরের মাসে র‌্যাপিড অ্যাকশন ব্যাটালিয়নের ক্রসফায়ারে তিনি নিহত হন। এটি সেই সময়, যখন চট্টগ্রামে র‌্যাপিড অ্যাকশন ব্যাটালিয়নের হাতে ক্রসফায়ারের ঘটনায় অনেক অপরাধী নিহত হচ্ছিল। গিট্টু নাসির শিবির নাসিরের একজন অনুসারী ছিলেন, যিনি শেখ হাসিনার পদত্যাগের পর আগস্ট ২০২৪ সালে কারাগার থেকে মুক্তি পান।
ইব্রাহিম আল-লাক্কানি

ইব্রাহিম আল-লাক্কানি () ছিলেন একজন মুফতী এবং মালিকি ধর্মশাস্ত্রের একজন বিশেষজ্ঞ, হাদীস এবং ধর্মতত্ত্বের পণ্ডিত এবং আশআরি ধর্মতত্ত্বের উপর একটি জনপ্রিয় শিক্ষামূলক কবিতার রচয়িতা ("জওহারাত আল-তাওহিদ"), এটি একাধিক ব্যাখ্যা এবং গ্লোসারি রচনার বিষয় হয়ে উঠেছিল। এর মধ্যে একটি ছিল তার পুত্র আবদ আল-সালাম আল-লাক্কানির ব্যাখ্যা।
আল-লাক্কানি হানাফি, মালিকি এবং শাফিয়ি পণ্ডিতদের অধীনে পড়াশোনা করেন, তবে তিনি কেবলমাত্র মালিকি মাজহাবের অধীনে ফতোয়া প্রদান করতেন। তিনি কায়রোর আল-আজহার বিশ্ববিদ্যালয়ের অধ্যাপকও ছিলেন। এবং হাদীস ও আরবি ব্যাকরণ সহ বিভিন্ন বিষয় নিয়ে লিখেছেন।
সৈয়দ নসীব আলী শাহ

মাওলানা সাইদ নসীব আলী শাহ ছিলেন একজন পাকিস্তানি রাজনীতিবিদ, যিনি ২০০২ সালের ১৬ নভেম্বর থেকে ২২ জানুয়ারি ২০০৭ তার মৃত্যুর পূর্ব পর্যন্ত পাকিস্তানের ১২তম জাতীয় পরিষদেরের সদস্য হিসেবে দায়িত্ব পালন করেছিলেন।
২০২৫ উত্তর ভারত মহাসাগর ঘূর্ণিঝড় মৌসুম

২০২৫ সালে উত্তর ভারত মহাসাগরের ঘূর্ণিঝড় ঋতু গ্রীষ্মমণ্ডলীয় ঘূর্ণিঝড় গঠনের বার্ষিক চক্রের একটি চলমান ঘটনা। উত্তর ভারত মহাসাগরের ঘূর্ণিঝড় ঋতুর কোন সরকারী সীমানা নেই, তবে ঘূর্ণিঝড় এপ্রিল থেকে ডিসেম্বরের মধ্যে তৈরি হয়, মে থেকে নভেম্বরের মধ্যে সর্বোচ্চ। এই তারিখগুলি প্রথাগতভাবে প্রতি বছরের সময়সীমাকে সীমাবদ্ধ করে যখন বেশিরভাগ গ্রীষ্মমণ্ডলীয় ঘূর্ণিঝড় উত্তর ভারত মহাসাগরে তৈরি হয়।
এই নিবন্ধের পরিধি উত্তর গোলার্ধে, আফ্রিকার হর্নের পূর্বে এবং মালয় উপদ্বীপের পশ্চিমে ভারত মহাসাগরের মধ্যে সীমাবদ্ধ। উত্তর ভারত মহাসাগরে দুটি প্রধান সমুদ্র রয়েছে — ভারতীয় উপমহাদেশের পশ্চিমে আরব সাগর, ভারতের আবহাওয়া বিভাগ (IMD) দ্বারা সংক্ষেপে "এআরবি"; এবং পূর্বে বঙ্গোপসাগর, আইএমডি দ্বারা সংক্ষেপে "বিওবি"।
এই অববাহিকায় অফিসিয়াল আঞ্চলিক বিশেষায়িত আবহাওয়া কেন্দ্র হল ইন্ডিয়া মেটিওরোলজিক্যাল ডিপার্টমেন্ট (আইএমডি), যখন জয়েন্ট টাইফুন সতর্কীকরণ কেন্দ্র আগ্রহের জন্য অনানুষ্ঠানিক পরামর্শ প্রকাশ করে। এই অববাহিকায় প্রতি মৌসুমে গড়ে তিন থেকে চারটি ঘূর্ণিঝড় সৃষ্টি হয়।
এই অববাহিকার মধ্যে গ্রীষ্মমণ্ডলীয় ঘূর্ণিঝড়কে একটি নাম দেওয়া হয় যখন এটি বেগে বাতাসের সাথে ঘূর্ণিঝড়ের তীব্রতায় পৌঁছেছিল বলে বিচার করা হয়। ২০২০ সালের মাঝামাঝি নয়াদিল্লিতে আঞ্চলিক বিশেষায়িত আবহাওয়া কেন্দ্র থেকে একটি নতুন তালিকা দ্বারা নামগুলি নির্বাচন করা হয়েছিল এই অববাহিকায় গ্রীষ্মমণ্ডলীয় ঘূর্ণিঝড়ের নামগুলির কোনও অবসর নেই কারণ নামের তালিকাটি শুধুমাত্র একবার ব্যবহার করার জন্য একটি নতুন তালিকা তৈরি করার আগে নির্ধারিত হয়েছে৷ যদি একটি নামযুক্ত গ্রীষ্মমণ্ডলীয় ঘূর্ণিঝড় পশ্চিম প্রশান্ত মহাসাগর থেকে অববাহিকায় চলে যায়, তাহলে এটি তার আসল নাম ধরে রাখবে। উত্তর ভারত মহাসাগরের ঝড়ের নামের তালিকা থেকে পরবর্তী আটটি উপলব্ধ নাম নিচে দেওয়া হল।
এটি ২০২৫ উত্তর ভারত মহাসাগরের ঘূর্ণিঝড় মৌসুমের সমস্ত ঝড়ের একটি সারণী। এটি ঋতুর সমস্ত ঝড় এবং তাদের নাম, সময়কাল, আইএমডি ঝড়ের স্কেল অনুযায়ী সর্বোচ্চ তীব্রতা, ক্ষয়ক্ষতি এবং মৃত্যুর মোট সংখ্যা উল্লেখ করে। ক্ষয়ক্ষতি এবং মৃত্যুর মোট ক্ষয়ক্ষতি এবং মৃত্যুগুলিকে অন্তর্ভুক্ত করে যখন সেই ঝড়টি একটি পূর্ববর্তী তরঙ্গ বা অতিরিক্ত ক্রান্তীয় নিম্ন ছিল। ক্ষয়ক্ষতির সমস্ত পরিসংখ্যান ২০২৫ সালের মার্কিন ডলারে।
আবু জাফর (গীতিকার)

আবু জাফর (১৫ মে ১৯৪৩ – ০৬ ডিসেম্বর ২০২৪) একজন বাংলাদেশী সংগীতশিল্পী। তিনি কুষ্টিয়া জেলার কুমারখালী উপজেলার চাঁদপুর ইউনিয়নের কাঞ্চনপুর গ্রামে জন্মগ্রহণ করেন। তিনি "‘এই পদ্মা এই মেঘনা’" গানের গীতিকার যা বিবিসির (বাংলা) জরিপে সর্বকালের সেরা ২০টি গানের মধ্যে ১৭তম স্থান করে নিয়েছিল।
আবু জাফর ১৯৪৩ সালের ১৫ মে কুমারখালী উপজেলার চাঁদপুর ইউনিয়নের গড়ের বাড়ী কাঞ্চনপুর গ্রামে জন্মগ্রহণ করেন। তার পিতার নাম খন্দকার মহাঃ জমির উদ্দিন।
আবু জাফর দীর্ঘদিন যাবত শিক্ষকতা করছেন। তিনি প্রথমে চুয়াডাঙ্গা সরকারি কলেজ ও পরবর্তীতে কুষ্টিয়া সরকারি কলেজে বাংলা বিভাগের অধ্যাপক ছিলেন।
তিনি রাজশাহী ও ঢাকা বেতার এবং বাংলাদেশ টেলিভিশনের নিয়মিত সংগীতশিল্পী ও গীতিকার ছিলেন।
ভারতে ২০২৫ সাল

২০২৫ সাল ভারতের স্বাধীনতার ৭৮ বছর। 
নিচে ২০২৫ সালে ভারতে ঘটে যাওয়া এবং ঘটতে যাওয়া কিছু ঘটনা উল্লেখ করা হলো:
ফাভার্ড ধ্রুবক

গণিতে, ফাভার্ড ধ্রুবক, যাকে আখিজার – ক্রেইন – ফাভার্ড ধ্রুবকও বলা হয়। এর r-তম ক্রমকে নিম্নলিখিতভাবে সংজ্ঞায়িত করা হয়:
এই ধ্রুবকটির নামকরণ করা হয়েছে ফরাসি গণিতবিদ জিন ফাভার্ড এবং সোভিয়েত গণিতবিদ নাউম আখিজার এবং মার্ক ক্রেইনের নামানুসারে।
কিছু চরম সমস্যার সমাধানে এই ধ্রুবকটি ব্যবহৃত হয়, উদাহরণস্বরূপ: